**Projektmegvalósítás 1. szakasza: 2019. 03.01 - 2019. 08.31-ig**

Ebben az időszakban sikeresen elkészítettük a Cselekvési tervünket, valamint a Rendezvénynaptárt. Ennek érdekében megvalósult a közösségi beszélgetések összegzése alapján egy közösségi felmérés, amelynek eredménye révén tudtuk véglegesíteni a Cselekvési tervet. Nagyon örültek a résztvevők, hogy látták a felmérésben visszaköszönni az általuk javasolt témákat, ötleteket. Olyan személyek is bekapcsolódtak, akikre eddig kevésbé szívesen vettek részt a települési programokon.

A közösségi felmérés egyértelművé tette, mely irányokban, milyen feladatokat kell megvalósítani. Az összesítés részét képezi a Cselekvési tervnek, mely CSELEKVESI\_TERV\_ES\_RENDEZVENYNAPTAR\_TOP\_531\_16\_VE1\_2017\_00016 néven olvasható. A legnehezebb az volt, hogy nem kezdhetünk neki mindennek azonnal.

A régen elavult helyi közművelődési rendelet helyett szakemberek és a helyiek bevonásával elkészült az új, helyi közművelődési rendelet, mely megfelel a hatályos jogszabályoknak, és a lakosság igényeinek.

Már az előző mérföldkőre is működött a tájékoztató közösségi információs pont, de a mostanira már beszereztük a még hiányzó, ide tervezett eszközöket is.

Ebben az időszakban sikeresen bevontuk a helyi Közművelődési Közösségi Ház dolgozóját, Stumpf Rebekát, aki élt a lehetőségekkel, és egyrészt elvégezte a Cselekvő közösségek projekt keretében a szükséges képzést, valamint részt vett egy tanulmányúton is. 2018. szeptember 1. és 2019. aug. 31. között összesen 20 alkalommal történt valamilyen típusú közösségi beszélgetés, vagy fórum, vagy műhelymunka, melyek elősegítették a közösségi felmérés elvégzését, és a Cselekvési terv és a rendezvénynaptár megalkotását, a Helyi Esélyegyenlőségi Program és a Helyi Közművelődési rendelet, valamint Taliándörögd közösségi tevékenységeit összegző dokumentum megszületését.